pythainlp/thaigov-v2-corpus-22032023 huggingface dataset:
วันพุธที่ 21 ธันวาคม 2565
21/12/2565
รัฐบาลลุยนโยบายลดโลกร้อน ทส. ปรับโครงสร้างหน่วยงานตั้ง “กรมการเปลี่ยนแปลงสภาพภูมิอากาศและสิ่งแวดล้อม” ขับเคลื่อนภารกิจ
รัฐบาลลุยนโยบายลดโลกร้อน ทส. ปรับโครงสร้างหน่วยงานตั้ง “กรมการเปลี่ยนแปลงสภาพภูมิอากาศและสิ่งแวดล้อม” ขับเคลื่อนภารกิจ
วันที่ 21 ธ.ค. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหมได้ให้นโยบายพร้อมมีข้อสั่งการหน่วยงานเกี่ยวข้อง ดำเนินการขับเคลื่อนในมิติต่างๆ เพื่อรับกับการเปลี่ยนแปลงของสภาพภูมิอากาศหรือปัญหาโรคร้อนที่ทั่วโลกให้ความสำคัญ และเป็นไปตามถ้อยแถลงของนายกรัฐมนตรีต่อที่ประชุม COP26 ที่ระบุว่าประเทศไทยจะบรรลุเป้าหมายความเป็นกลางทางคาร์บอนภายในปี2050 (พ.ศ.2593) และการปล่อยก๊าซเรือนกระจกเป็นศูนย์ได้ในปี 2065 (พ.ศ.2608)
ล่าสุด กระทรวงทรัพยากรธรรมชาติและสิ่งแวดล้อม (ทส.) นำโดยนายวราวุธ ศิลปอาชา รมว.ทรัพยากรธรรมชาติและสิ่งแวดล้อม ได้ดำเนินการจัดตั้งกรมการเปลี่ยนแปลงสภาพภูมิอากาศและสิ่งแวดล้อมขึ้น เพื่อดูแลภารกิจรองรับการเปลี่ยนแปลงสภาพภูมิอากาศ ตอบสนองต่อการเปลี่ยนแปลงทั้งสภาพแวดล้อม บริบทด้านสังคม เศรษฐกิจ ตลอดจนข้อตกลงระหว่างประเทต่างๆ เป็นหนึ่งในหน่วยงานหลักที่จะมาขับเคลื่อนประเทศไทยสู่เป้าหมายทั้งความเป็นกลางทางคาร์บอนและการลดการปล่อยก๊าซเรือนกระจก
น.ส.ไตรศุลี กล่าวว่า กรมการเปลี่ยนแปลงสภาพภูมิอากาศฯ จัดตั้งขึ้นโดยการปรับโครงสร้างส่วนราชการภายใน ทส. โดยปรุงหน้าที่และอำนาจและเปลี่ยนชื่อมาจากกรมส่งเสริมคุณภาพสิ่งแวดล้อม มีการตัดโอนหน่วยงานระหว่างกรมในกระทรวง โอนกองประสานการจัดการการเปลี่ยนแปลงสภาพภูมิอากาศ จากสำนักงานนโยบายและแผนทรัพยากรธรรมชาติและสิ่งแวดล้ม (สผ.) เข้ามาเป็นหน่วยงานภายใต้กรมด้วย
สำหรับโครงสร้างของกรมการเปลี่ยนแปลงสภาพภูมิอากาศฯ จะประกอบด้วย สำนักงานเลขานุการกรม, กองยุทธศาสตร์และความร่วมมือระหว่างประเทศ, กองขับเคลื่อนการลดก๊าซเรือนกระจก, กองขับเคลื่อนการปรับตัวต่อการเปลี่ยนแปลงสภาพภูมิอากาศ, กองส่งเสริมการมีส่วนร่วมต่อการเปลี่ยนแปลงสภาพภูมิอากาศและสิ่งแวดล้อม และ ศูนย์วิจัยการเปลี่ยนแปลงสภาพภูมิอากาศและสิ่งแวดล้อม และมีหน่วยงานกลุ่มตรวจสอบภายในและกลุ่มพัฒนาระบบบริหาร มีอัตรากำลัง ประกอบด้วย ข้าราชการ จำนวน 219 คน พนักงานราชการ จำนวน 309 คน และลูกจ้างประจำ จำนวน 19 คน
น.ส.ไตรศุลี กล่าวว่า ภายหลังการปรับปรุงโครงสร้างแล้วและกรมที่เกิดขึ้นใหม่นี้ จะมีหน้าที่และอำนาจเกี่ยวกับการขับเคลื่อนภารกิจรองรับกับการเปลี่ยนแปลงสภาพภูมิอากาศหลายด้าน อาทิ เสนอแนะและจัดทำนโยบาย ยุทธศาสตร์ แผน มาตรการเกี่ยวกับการจัดการการเปลี่ยนแปลงสภาพภูมิอากาศของประเทศ การลดก๊าซเรือนกระจก และการปรับตัวต่อการเปลี่ยนแปลงสภาพภูมิอากาศ และขับเคลื่อนเพื่อนำไปสู่การปฏิบัติที่เป็นรูปธรรม
ติดตาม ตรวจสอบ ประเมินผลการดำเนินงานตามนโยบาย ประเมินความเสี่ยงและผลกระทบจากการเปลี่ยนแปลงสภาพภูมิอากาศ
จัดทำและให้บริการข้อมูลและข้อสนเทศด้านการเปลี่ยนแปลงสภาพภูมิอากาศ จัดทำบัญชีก๊าซเรือนกระจกของประเทศ ศึกษา วิจัย พัฒนา ถ่ายทอด และส่งเสริมเทคโนโลยีการจัดการด้านการเปลี่ยนแปลงสภาพภูมิอากาศ เป็นศูนย์เทคโนโลยีสะอาดและศูนย์ปฏิบัติการอ้างอิงด้านสิ่งแวดล้อม
ตลอดจนดูแลภารกิจเพื่อให้ไทยดำเนินการตามพันธกรณีของอนุสัญญา พิธีสาร และความตกลงระหว่างประเทศ เสนอแนะแนวทาง และท่าทีในการเจรจาความตกลงระหว่างประเทศที่เกี่ยวข้องและรายงานข้อมูลตามพันธกรณีระหว่างประเทศด้วย
วันพุธที่ 21 ธันวาคม 2565
21/12/2565
นายกรัฐมนตรีเปิดมหกรรมสิ่งประดิษฐ์ ICT นักเรียนไทย-ญี่ปุ่น จ.เชียงราย
วันพุธที่ 21 ธันวาคม 2565
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.เชียงราย ในวันนี้ (21ธ.ค.65)
เพื่อเป็นประธานเปิดงานมหกรรมสิ่งประดิษฐ์ไอซีทีของนักเรียนไทยและนักเรียนญี่ปุ่น หรือ Thailand-Japan
Student ICT Fair 2022 ณ โรงเรียนวิทยาศาสตร์จุฬาภรณราชวิทยาลัย เชียงราย
ซึ่งเป็นความร่วมมือทางวิชาการระหว่างโรงเรียนวิทยาศาสตร์ไทยและญี่ปุ่น มีกิจกรรมที่น่าสนใจ เช่น
การนำเสนอผลงานสิ่งประดิษฐ์ไอซีทีของนักเรียนทั้ง 2 ประเทศ
นิทรรศการอุปกรณ์อัตโนมัติในงานอุตสาหกรรมของภาคเอกชน
การบรรยายของนักวิทยาศาสตร์ทั้งชาวไทยและญี่ปุ่น
โดยในปีนี้มหาวิทยาลัยเชียงใหม่และมหาวิทยาลัยแม่ฟ้าหลวงเป็นพี่เลี้ยงในการจัดกิจกรรม
มีผู้เข้าร่วมงานจากญี่ปุ่น 28 โรงเรียน ไทย 37 โรงเรียน รวมกว่า 500 คน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 21 ธันวาคม 2565
​ สป. รวมใจสวดมนต์ถวายพระพร “พระองค์ภาฯ” ทรงหายจากพระอาการประชวร
(วันศุกร์ที่ 16 ธ.ค.65 เวลา 15.00 น.) สำนักงานปลัดกระทรวงกลาโหม ร่วมเจริญพระพุทธมนต์และเจริญจิตตภาวนาเป็นกรณีพิเศษ
โดยอันเชิญบทสวด “โพชฌังคปริตร” ร่วมอธิษฐานจิตถวายพระพรด้วยหัวใจแห่งความจงรักภักดี เพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ พุทธศาสนสถาน (ห้องเจ้าพ่อหอกลอง) โดยมี พระพุทธนวราชตรีโลกนาถศาสดากลาโหมพิทักษ์ พระพุทธปฏิมาประธานประจำพุทธศาสนสถาน ภายในศาลาว่าการกลาโหมเป็นพระประธาน และพระพุทธรูปประจำเหล่าทัพ (5 องค์) ได้แก่ พระพุทธบรมบพิตรศักดิ์สิทธิ์ไชยมงคล พระพุทธสิงห์ชัยมงคล พระพุทธศรีราชนาวีมงคลสามัคคีประสิทธิ์ พระพุทธศาสดาประชานาถ ทั้งนี้ ขอทรงหายจากพระอาการประชวร และมีพระพลานามัยสมบูรณ์แข็งแรงในเร็ววัน
วันพุธที่ 21 ธันวาคม 2565
ดีอีเอส เปิดประชุม Government Data Catalog
ดีอีเอส เปิดประชุม Government Data Catalog
วันนี้(21ธันวาคม65) ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดประชุมGovernment Data Catalogจัดโดยสำนักงานสถิติแห่งชาติณโรงแรมอัศวินแกรนด์คอนเวนชั่นกรุงเทพฯ
_________________
วันพุธที่ 21 ธันวาคม 2565
21/12/2565
โฆษกรัฐบาลเผย นายกฯ ย้ำให้ความสำคัญกับการบริหารจัดการพลังงานของประเทศให้เพียงพอ ชื่นชมหน่วยงานของรัฐร่วมกันรักษาผลประโยชน์ของชาติ  ผนึกกำลังจับกุมผู้ลักลอบใช้กระแสไฟฟ้าขุดคริปโตฯ
โฆษกรัฐบาลเผย นายกฯ ย้ำให้ความสำคัญกับการบริหารจัดการพลังงานของประเทศให้เพียงพอ ชื่นชมหน่วยงานของรัฐร่วมกันรักษาผลประโยชน์ของชาติ  ผนึกกำลังจับกุมผู้ลักลอบใช้กระแสไฟฟ้าขุดคริปโตฯ
วันที่ 21 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการดำเนินการของเจ้าหน้าที่ในการจับกุมผู้กระทำความผิด โดยเฉพาะอย่างยิ่งผู้ที่ลักลอบใช้กระแสไฟฟ้าเพื่อใช้ในการขุดคริปโตฯ ซึ่งก่อนหน้านี้กรมสอบสวนคดีพิเศษ (DSI) การไฟฟ้านครหลวง (กฟน.) การไฟฟ้าส่วนภูมิภาค (กฟภ.) และหน่วยงานที่เกี่ยวข้อง ได้ผนึกกำลังประสานความร่วมมือกันปฏิบัติการ “Electrical Shock” ตรวจค้นอาคารพาณิชย์ต้องสงสัยลักลอบใช้กระแสไฟฟ้าเพื่อใช้ทำเหมืองขุดเงินดิจิทัล หรือ คริปโตเคอร์เรนซี ในพื้นที่จังหวัดนนทบุรีและกรุงเทพมหานคร สามารถดำเนินการจับกุมผู้ลักลอบใช้กระแสไฟฟ้าเพื่อขุดเหรียญคริปโตฯ ซึ่งมีการต่อสายไฟเข้าอาคารโดยตรงไม่ผ่านหม้อแปลง โดยการกระทำนี้ส่งผลให้รัฐได้รับความเสียหายและสูญเสียรายได้ปีละกว่า 500 ล้านบาท และล่าสุดได้มีการจับกุมผู้ต้องหาลักลอบต่อกระแสไฟฟ้า โดยไม่ผ่านมิเตอร์วัดกระแสไฟฟ้า เพื่อนำไปใช้ต่อกับเครื่องขุดบิตคอยน์ประมาณ 100 เครื่อง
นายอนุชาฯ กล่าวว่า การดำเนินการดังกล่าวของเจ้าหน้าที่และหน่วยงานที่เกี่ยวข้อง เป็นไปตามข้อห่วงใยของนายกรัฐมนตรีกรณีที่อาจมีบุคคลแอบลักลอบใช้พลังงานไฟฟ้าจำนวนมหาศาลเกี่ยวกับธุรกิจเทคโนโยลีดิจิทัลหรือออนไลน์ต่าง ๆ ที่ไม่ถูกกฎหมาย ซึ่งจะส่งผลกระทบต่อการใช้พลังงานไฟฟ้าภายในประเทศ โดยเฉพาะการใช้พลังงานจำนวนมากอาจทำให้ไฟฟ้าตกหรือไฟฟ้าดับกะทันหัน ส่งผลกระทบและเกิดความเสียหายต่อประเทศชาติและประชาชนโดยรวมได้ ทั้งนี้ นายกรัฐมนตรีได้เน้นย้ำในที่ประชุมคณะกรรมการนโยบายพลังงานแห่งชาติ (กพช.) อยู่เสมอ กำชับทุกหน่วยงานที่เกี่ยวข้องเร่งติดตามตรวจสอบและดำเนินการกับผู้ลักลอบใช้กระแสไฟฟ้า โดยหากพบบุคคลหรือพื้นที่ใดต้องสงสัยว่ามีการกระทำผิด ให้เจ้าหน้าที่ดำเนินการตามกฎหมายเพื่อปกป้องผลประโยชน์ของรัฐและประชาชนทันที
“นายกรัฐมนตรีชื่นชมทุกหน่วยงานที่เกี่ยวข้อง ที่ร่วมกันทำงานอย่างเข้มแข็ง เพื่อรักษาผลประโยชน์ของประเทศชาติและประชาชนโดยรวม ซึ่งนายกรัฐมนตรีให้ความสำคัญอย่างมากในการบริหารจัดการพลังงานในประเทศให้เพียงพอ รวมถึงการร่วมมือกันในการกันประหยัดพลังงานไฟฟ้าอย่างจริงจัง และปฏิบัติให้เกิดผลเป็นรูปธรรมตามเป้าหมาย เพื่อป้องกันไม่ให้เกิดปัญหาการขาดแคลนพลังงานในประเทศ ที่จะส่งผลกระทบต่อ
วันพุธที่ 21 ธันวาคม 2565
21/12/2565
ออมสิน จับมือ สำนักงานธนานุเคราะห์ ต่อยอดภารกิจเพื่อสังคม ผสานกำลัง ธนาคารเพื่อสังคม และโรงรับจำนำเพื่อสังคม ช่วยเหลือประชาชนผู้มีรายได้น้อย
ธ.ออมสิน และ สธค. ลงนามในสัญญาความร่วมมือ การให้ความช่วยเหลือกลุ่มประชาชนผู้มีรายได้น้อย ที่ประสบปัญหาขาดแคลนเงินทุนในการดำรงชีพและประกอบอาชีพ เพื่อลดความเหลื่อมล้ำและช่องว่างทางการเงิน รวมทั้งสร้างการเข้าถึงแหล่งเงินทุนดอกเบี้ยที่เป็นธรรม
นายวิทัย รัตนากร ผู้อำนวยการธนาคารออมสิน และ นายประสงค์ พันธ์ลิมา ผู้อำนวยการสำนักงานธนานุเคราะห์ (สธค.) ลงนามในสัญญาความร่วมมือ การให้ความช่วยเหลือกลุ่มประชาชนผู้มีรายได้น้อย ที่ประสบปัญหาขาดแคลนเงินทุนในการดำรงชีพและประกอบอาชีพ เพื่อลดความเหลื่อมล้ำและช่องว่างทางการเงิน รวมทั้งสร้างการเข้าถึงแหล่งเงินทุนดอกเบี้ยที่เป็นธรรม ในฐานะ “ธนาคารเพื่อสังคม (Social Bank)” และ “โรงรับจำนำเพื่อสังคม (Social Pawnshop Enterprise)” ซึ่งเป็นโครงการความร่วมมือขององค์กรที่มีวิสัยทัศน์สอดคล้องกัน ภายใต้นโยบายของสำนักงานคณะกรรมการนโยบายรัฐวิสาหกิจ (สคร.) กระทรวงการคลัง ในการส่งเสริมให้รัฐวิสาหกิจที่เป็นสถาบันการเงินมีความร่วมมือกันในเชิงยุทธศาสตร์ เพื่อสร้างโอกาสทางธุรกิจและความเข้มแข็งของรัฐวิสาหกิจ เกิดการบูรณาการ แลกเปลี่ยน และแบ่งปันทรัพยากรร่วมกัน ณ ธนาคารออมสินสำนักงานใหญ่ เมื่อเร็ว ๆ นี้
โครงการความร่วมมือระหว่างธนาคารออมสิน กับ สธค. ปี 2566 – 2568 กำหนดแผนความร่วมมือ 4 ด้าน คือ (1) ด้านธุรกิจและบริการ สนับสนุนสินเชื่อดอกเบี้ยต่ำแก่ สธค. เพื่อนำไปช่วยเหลือประชาชนที่ขาดแคลนสภาพคล่องทางการเงิน นำเสนอ Product Package พิเศษให้กับพนักงานและลูกค้าของ สธค. รวมทั้งการส่งต่อลูกค้าชั้นดีของ สธค. เพื่อต่อยอดใช้บริการสินเชื่อของธนาคารออมสิน (2) ด้านช่องทางการให้บริการ โดยการพัฒนาช่องทาง Digital ให้กับ สธค. เพิ่มเติม สำหรับโอนเงินเข้าบัญชีให้กับลูกค้าที่นำทรัพย์มาจำนำกับ สธค. และศึกษาความเป็นไปได้ในการใช้พื้นที่สาขาหรือทรัพย์ของธนาคารออมสิน เพื่อขยายช่องทางสาขาของ สธค. ในการทำธุรกิจรับจำนำและจำหน่ายทรัพย์หลุดจำนำ (3) ด้านการยกระดับการบริหารจัดการ Core Business Enablers ทั้ง 8 ด้าน โดยปี 2566 เน้นการแลกเปลี่ยนแบ่งปันความรู้ด้านการพัฒนาเทคโนโลยีดิจิทัล ด้านการมุ่งเน้นผู้มีส่วนได้ส่วนเสียและลูกค้า ด้านการจัดการความรู้และนวัตกรรม และ (4) ด้านการพัฒนาสังคมและชุมชน โดยการเสริมสร้างความเข้มแข็ง ให้ความรู้ทางการเงิน และพัฒนาศักยภาพลูกค้ารายย่อย/ชุมชน โดยร่วมกับพันธมิตรจัดฝึกอบรมพัฒนาอาชีพ ได้แก่ วิทยาลัยสารพัดช่าง สถาบันคุณวุฒิวิชาชีพ และวิทยาลัยอาชีวศึกษา รวมถึงเรียนรู้ด้วยตนเองผ่าน Application “ออมตังค์” ทั้งนี้ ภายใต้โครงการความร่วมมือดังกล่าวจะนำไปสู่การยกระดับความเข้มแข็งของทั้ง 2 องค์กร และเพิ่มประสิทธิภาพในการให้บริการลูกค้าประชาชนรายย่อยต่อไป
วันพุธที่ 21 ธันวาคม 2565
21/12/2565
อธิบดี กสร. แนะนายจ้างช่วงหยุดยาวปีใหม่ จัดมาตรการป้องกันอุบัติเหตุในสถานประกอบกิจการ
อธิบดี กสร. แนะนายจ้างช่วงหยุดยาวปีใหม่ จัดมาตรการป้องกันอุบัติเหตุในสถานประกอบกิจการ
กรมสวัสดิการและคุ้มครองแรงงาน (กสร.) แนะนายจ้างเตรียมความพร้อมจัดมาตรการป้องกันอุบัติเหตุและเหตุเพลิงไหม้ในสถานประกอบกิจการ ช่วงหยุดยาวปีใหม่ โดยกำชับให้นายจ้างแจ้งลูกจ้างเรื่องการเปิดปิดเครื่องจักร เครื่องมือ อุปกรณ์ และระบบต่าง ๆ ในช่วงก่อนและหลังเทศกาลปีใหม่
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า ในช่วงเทศกาลปีใหม่นี้ เป็นวันหยุดยาวต่อเนื่อง 4 วัน ซึ่งสถานประกอบกิจการส่วนใหญ่ประกาศให้เป็นวันหยุดในช่วงดังกล่าว ซึ่งลูกจ้างจะใช้โอกาสนี้เดินทางกลับไปเยี่ยมครอบครัว ณ ภูมิลำเนาของตนเอง และร่วมฉลองเทศกาลปีใหม่ กรมสวัสดิการและคุ้มครองแรงงานในฐานะหน่วยงานที่กำกับดูแลด้านความปลอดภัย อาชีวอนามัย และสภาพแวดล้อมในการทำงาน อยากจะขอฝากเน้นย้ำและกำชับไปยังนายจ้าง เจ้าหน้าที่ความปลอดภัยในการทำงาน หรือ จป. และผู้มีส่วนเกี่ยวข้อง เตรียมความพร้อมในการจัดมาตรการป้องกันการเกิดอุบัติเหตุและเหตุเพลิงไหม้ ความไม่ปลอดภัยในสถานประกอบกิจการ โดยการกำหนดมาตรการหรือแนวทางป้องกันอันตรายที่อาจจะเกิดขึ้นทั้งก่อนและในช่วงวันหยุดเทศกาลปีใหม่ เช่น กำหนดมาตรการในการตรวจสอบดูแลเครื่องจักร เครื่องมือต่าง ๆ ให้อยู่ในสภาพที่ปลอดภัย มาตรการในการป้องกันอุบัติเหตุ ทบทวนแผนฉุกเฉินเพื่อให้สามารถรองรับสถานการณ์ที่อาจเกิดขึ้นได้อย่างมีประสิทธิภาพ เป็นต้น และขอให้นายจ้างแจ้งลูกจ้างให้ปิดเครื่องจักร อุปกรณ์และระบบไฟฟ้าต่าง ๆ ให้เรียบร้อยก่อนช่วงหยุดยาว และหลังกลับมาจากหยุดยาวในช่วงเทศกาลปีใหม่แล้ว ขอให้นายจ้างแจ้งลูกจ้างที่กลับเข้ามาทำงาน ตรวจสอบความพร้อมของเครื่องจักร เครื่องมือ อุปกรณ์ และระบบไฟฟ้าต่าง ๆ ให้อยู่ในสภาพที่ปลอดภัยก่อนเปิดใช้งานและก่อนลงมือปฏิบัติงาน เพื่อไม่ให้เกิดการสูญเสียทั้งชีวิตและทรัพย์สิน
นายนิยม กล่าวเพิ่มเติมว่า นอกจากนั้น ช่วงวันหยุดยาวปีใหม่นี้ กสร. มีความห่วงใยเรื่องความปลอดภัยในการเดินทางบนท้องถนนของนายจ้าง ลูกจ้าง จึงขอความร่วมมือนายจ้าง เจ้าของสถานประกอบกิจการทุกแห่งช่วยกันรณรงค์ปลุกจิตสำนึกความปลอดภัย สร้างการรับรู้ และให้ความรู้แก่ลูกจ้าง ในการป้องกันอุบัติเหตุทางท้องถนน เพื่อลดอุบัติเหตุในช่วงเทศกาลดังกล่าว รวมทั้งแนะนำเทคนิคการขับขี่อย่างปลอดภัย การตรวจสภาพรถยนต์ก่อนออกเดินทาง และอุปกรณ์ต่าง ๆ ให้เครื่องยนต์พร้อมทำงานเต็มประสิทธิภาพในการเดินทางและกลับมาทำงานได้อย่างปลอดภัย
วันพุธที่ 21 ธันวาคม 2565
21/12/2565
“ธนกร” ย้ำ นายกฯ กำชับไม่ทิ้งใครไว้ข้างหลัง โดยเฉพาะผู้มีรายได้น้อย ตั้งเป้าเปลี่ยนโฉมประเทศไทยให้พ้นจากกับดักรายได้ปานกลาง อย่างช้าไม่เกินปี 80
“ธนกร” ย้ำ นายกฯ กำชับไม่ทิ้งใครไว้ข้างหลัง โดยเฉพาะผู้มีรายได้น้อย ตั้งเป้าเปลี่ยนโฉมประเทศไทยให้พ้นจากกับดักรายได้ปานกลาง อย่างช้าไม่เกินปี 80 เผยผู้ลงทะเบียนเพื่อสวัสดิการแห่งรัฐรอบใหม่ คาดประกาศผลช่วง ม.ค.66
วันที่ 21 ธันวาคม 2565 นายธนกร วังบุญคงชนะ รัฐมนตรีประจำสำนักนายกรัฐมนตรี เปิดเผยว่า รัฐบาลยังคงเดินหน้ามาตรการดูแลผู้มีรายได้น้อยอย่างต่อเนื่อง ตามที่พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้ประกาศเจตนารมณ์ในการบริหารประเทศโดยไม่ทิ้งใครไว้ข้างหลัง ด้วยการสร้างศักยภาพและโอกาส (empower) ให้คนไทยทุกกลุ่มสามารถดำเนินชีวิตได้อย่างมีคุณภาพ และได้รับสิทธิประโยชน์จากการบริการภาครัฐ หลังจากที่กระทรวงการคลังได้เปิดให้ประชาชนผู้มีสิทธิและสนใจลงทะเบียนเข้าร่วม “โครงการลงทะเบียนเพื่อสวัสดิการแห่งรัฐ ปี2565” ตั้งแต่วันที่ 5 กันยายน – 31 ตุลาคม 2565 ที่ผ่านมา ล่าสุดมีผู้ผ่านการตรวจสอบข้อมูลกับกรมการปกครอง 19,630,347 ราย จากจำนวนที่ผู้ลงทะเบียนทั้งสิ้น 22,295,183 ราย ซึ่งกระทรวงการคลังจะพิจารณาและประกาศผลให้ทราบในช่วงเดือนมกราคม 2566 ผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th
“นายกฯ มีความมุ่งมั่นตั้งใจ ที่จะดูแล ทุกข์ สุข ของประชาชนทุกกลุ่ม โดยเฉพาะผู้มีรายได้น้อย ให้ได้รับสวัสดิการอย่างเท่าเทียมกันจากภาครัฐ รวมถึงประโยชน์ที่จำเป็นต่อการดำรงชีพขั้นพื้นฐาน ซึ่งนอกจากจะช่วยยกระดับคุณภาพชีวิตให้ดีขึ้น ยังช่วยลดความเหลื่อมล้ำทางด้านรายได้อีกทางหนึ่งด้วย ขณะที่การดำเนินมาตรการอื่น ๆ ท่านนายกฯ ยังเน้นย้ำในเรื่องของการลดรายจ่าย เสริมรายได้ สร้างโอกาสทำกิน ควบคู่กับการแก้ปัญหาความยากจนแบบพุ่งเป้า โดยท่านนายกฯ ตั้งเป้าที่จะเปลี่ยนโฉมประเทศไทยให้พ้นจากกับดักรายได้ปานกลางในปี 2580 หรือเร็วกว่านั้น” นายธนกร กล่าว
วันพุธที่ 21 ธันวาคม 2565
21/12/2565
รองโฆษกรัฐบาลเผย “พล.อ.ประยุทธ์”ยินดี ครึ่งทางงาน OTOP City 2022  กระแสตอบรับดี คนเข้าชมงาน8.6 หมื่นคน มียอดจำหน่ายแล้วกว่า243 ล้านบาท สะท้อนผลสำเร็จนโยบายการพัฒนาสินค้าOTOP
รองโฆษกรัฐบาลเผย “พล.อ.ประยุทธ์”ยินดี ครึ่งทางงาน OTOP City 2022  กระแสตอบรับดี คนเข้าชมงาน8.6 หมื่นคน มียอดจำหน่ายแล้วกว่า243 ล้านบาท สะท้อนผลสำเร็จนโยบายการพัฒนาสินค้าOTOP สอดคล้อง BCG ช่วยสร้างงาน สร้างรายได้ พัฒนาเศรษกิจฐานราก ฟื้นฟูเศรษฐกิจ
วันที่ 21 ธันวาคม 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีที่ได้รับรายงานจากกรมการพัฒนาชุมชน ระบุการจัดงานงาน OTOP City 2022 ภายใต้แนวคิด "มอบความสุขจากภูมิปัญญา ส่งต่อคุณค่าจากฝีมือคนไทย" ประจำปี 2565 ระหว่างวันที่ 17-25 ธันวาคม 2565 ที่อาคารชาเลนเจอร์ 1-3 ศูนย์การแสดงสินค้าและการประชุม อิมแพ็คเมืองทองธานี อ.ปากเกร็ด จ.นนทบุรี มีกระแสตอบรับที่ดี ประชาชนให้ความสนใจเข้าชมงาน และหลังจากจัดงานมาได้ครึ่งทางคือระหว่างวันที่ 17-20 ธันวาคม 2565 มีจำนวนผู้เข้าชมงานสูงถึง 86,185 คน มียอดจำหน่ายสะสมแล้ว 243,332,107 บาท จากผลิตภัณฑ์ประเภทต่างๆ เช่น อาหาร เครื่องดื่ม ผ้าและเครื่องแต่งกาย ของใช้ ของตกแต่งฯ สมุนไพรที่ไม่ใช่อาหาร OTOPชวนชิม ศิลปินOTOP ผ้าไทยใส่ให้สนุก OTOPขึ้นเครื่อง OTOP Premium OTOP Brandname ของขวัญของฝาก เป็นต้น
น.ส.ทิพานัน กล่าวว่า ในงานนี้ด้วยยอดขายสะสมประมาณ 243 ล้านบาท คิดเฉลี่ยรายได้สะสม 95,574 บาทต่อผู้ประกอบการ ซึ่งเป็นเรื่องที่น่ายินดีที่มีการสร้างรายได้จากงานนี้ให้กับผู้ประกอบการที่เข้าร่วม 2,538 ราย และ 8 องค์กร และ 500 รายทางแพลตฟอร์มออนไลน์ที่ Shopee ซึ่งประเภทผลิตภัณฑ์ที่มียอดจำหน่ายสะสมสูงสุด 5 อันดับแรก คือ ผ้าและเครื่องแต่งกาย 95,937,722 บาท, ศิลปินOTOP 28,283,260 บาท, อาหาร 23,380,762 บาท, ของใช้ของตกแต่ง 22,412,832 บาท และ OTOPชวนชิม 13,733,452 บาท โดยข้อมูลวันที่ 20 ธันวาคมผลิตภัณฑ์ที่มียอดจำหน่ายสูงสุด 5 อันดับ คือ เครื่องประดับทอง จากจ.สุโขทัย ทองรูปพรรณลายโบราณจากจ.สุโขทัย ผ้าไหมยกดอกจากจ.ลำพูน เครื่องประดับจากจ.สระแก้ว และเครื่องประดับอัญมณีจากกรุงเทพฯ
รองโฆษกประจำสำนักนายกรัฐมนตรี กล่าวว่า พล.อ.ประยุทธ์ให้ความสำคัญกับยกระดับความเป็นอยู่ของชุมชน นำความคิดสร้างสรรค์และทรัพยากรในพื้นที่มาผลิตเป็นสินค้าและบริการ โดยสินค้า OTOP นั้นเป็นการส่งเสริมให้ใช้ทรัพยากรท้องถิ่นให้ได้ประโยชน์สูงสุด ที่สอดรับกับแนวคิดการพัฒนาเศรษฐกิจแบบ BCG ประกอบกับสินค้าทุกชิ้นมีความเป็นอัตลักษณ์สะท้อนภูมิปัญญาท้องถิ่น โดยในการประชุมเอเปค 2022 ที่ผ่านมา สินค้า OTOP ได้เป็นส่วนหนึ่งในเผยแพร่มรดกภูมิปัญญาไทยสู่สายตาชาวโลก
“สะท้อนผลสำเร็จของนโยบายรัฐบาล ที่มุ่งส่งเสริมและสนับสนุนการพัฒนาคุณภาพสินค้าให้มีประสิทธิภาพ นำนวัตกรรมและเทคโนโลยีที่ทันสมัยเข้ามาช่วยต่อยอดเพื่อให้เข้าถึงตลาดมากยิ่งขึ้น ซึ่งช่วยสร้างงานและสร้างรายได้ พัฒนาเศรษฐกิจฐานราก ฟื้นฟูเศรษฐกิจประเทศได้อย่างเป็นรูปธรรมและยั่งยืน” รองโฆษกประจำสำนักนายกรัฐมนตรี กล่าว
วันพุธที่ 21 ธันวาคม 2565
21/12/2565
​PM chairs rite chanting ceremony to wish HRH Princess Bajrakitiyabha Narendiradebyavati’s speedy recovery
​PM chairs rite chanting ceremony to wish HRH Princess Bajrakitiyabha Narendiradebyavati’s speedy recovery
December 20, 2022, at 0730hrs, at Bhakdi Bodin Building, Government House, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha and spouse presided over the Buddhist rite chanting ceremony to wish HRH Princess Bajrakitiyabha Narendiradebyavati’s speedy recovery. Participating in the ceremony were cabinet members and spouses.
Upon arrival, the Prime Minister and spouse lit candle and incense sticks to pay homage to the Triple Gems, and laid pedestal tray of incense stick and candle in front of Her Royal Highness’s portrait. Following the chanting by 10 senior monks, he and the participants presented the monks with the triple robes and offerings. The Prime Minister, then, paid homage to the Triple Gems, and Her Royal Highness’s portrait to end the ceremony.
วันพุธที่ 21 ธันวาคม 2565
21/12/2565
​โฆษกรัฐบาลเผย นายกฯ ยินดีนักกีฬาเรือใบเยาวชนไทยคว้าแชมป์เรือใบ 2022 Optimist Asian & Oceanian Championship จากอินเดีย
สะท้อนศักยภาพนักกีฬาไทยในเวทีโลก
วันนี้ (21 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับทีมนักกีฬาเรือใบเยาวชนไทยที่ได้รับรางวัลในการแข่งขันเรือใบ รายการ 2022 Optimist Asian & Oceanian Championship ซึ่งจัดขึ้นที่เมืองมุมไบ ประเทศอินเดีย ระหว่างวันที่ 13 – 20 ธันวาคม 2565 โดยชนาธิป ทองกล่ำ คว้าแชมป์เรือใบประเภท Optimist อันดับที่ 1 และทีมนักกีฬาเรือใบเยาวชนไทย (THA 1) ยังได้รับรางวัลรองชนะเลิศ (เหรียญเงิน) จากการแข่งขันประเภททีม
โฆษกประจำสำนักนายกรัฐมนตรีเปิดเผยว่า ไทยส่งนักกีฬาเรือใบเยาวชนจำนวน 10 คน เข้าแข่งขัน โดย ชนาธิป ทองกล่ำ ชนะการแข่งขันเรือใบประเภทออพติมิสต์ (Optimist) อันดับที่ 1 ด้วยคะแนนรวม 49 คะแนน จากผู้เข้าแข่งขัน 106 คน และทีมนักกีฬาเรือใบเยาวชนไทย (THA 1) ยังได้รับรางวัลรองชนะเลิศ (เหรียญเงิน) จากการแข่งขันประเภททีม จากผู้เข้าแข่งขันทั้งหมด 16 ทีม
ขณะที่นักกีฬาเรือใบเยาวชนไทยอีก 9 คน ติดอันดับของการแข่งขัน ดังนี้ ปริญ ทรัพย์ยิ่ง จบอันดับที่ 5, พัชรพรรณ องคะลอย จบอันดับที่ 13, ปิติภูมิ เจริญผล จบอันดับที่ 19, ธร รัตนะ จบอันดับที่ 20, ไพริน เจริญผล จบอันดับที่ 21, หรรษลักณ์ ศรีนคร จบอันดับที่ 22, จิราทิพย์ มุติพันธุ์ จบอันดับที่ 26, นาวากร แพงแก้ว จบอันดับที่ 35 และประภัสสร แก้วพรหม จบอันดับที่ 38
โดยโฆษกประจำสำนักนายกรัฐมนตรีกล่าวว่า ทีมนักกีฬาเรือใบเยาวชนไทยสามารถทำคะแนนรวมได้ดี ส่งผลให้อยู่ในลำดับต้น ๆ จากผู้เข้าแข่งขันทั้งหมด สะท้อนให้เห็นถึงศักยภาพและความสามารถของนักกีฬาทุกคนที่มีพัฒนาการอย่างต่อเนื่องจากหลายรายการ ซึ่งการแข่งขันเรือใบ Optimist เป็นพื้นฐานสำคัญของกีฬาเรือใบเยาวชนที่จะก้าวสู่การเล่นเรือใบใหญ่ในระดับชาติ และระดับโลก
“นายกรัฐมนตรียินดีและภูมิใจกับทีมนักกีฬาเยาวชนไทยเป็นอย่างยิ่ง ทั้งผู้ที่ได้รางวัลชนะเลิศและผู้ที่ทำคะแนนรวมในทุกอันดับ ซึ่งการแข่งขันครั้งนี้เป็นผลสำเร็จจากความพยายาม มุ่งมั่น สร้างความภูมิใจให้กับคนไทย และเชื่อมั่นว่าความสำเร็จครั้งนี้จะเป็นกำลังใจให้แก่ทีมนักกีฬาไทย รวมทั้งเป็นแรงบันดาลใจให้กับผู้อื่นได้ยึดเป็นแบบอย่างต่อไป รวมทั้งขอขอบคุณทีมงานและหน่วยงานที่เกี่ยวข้องทุกท่าน ซึ่งถือเป็นผู้อยู่เบื้องหลังการสนับสนุน การฝึกซ้อม ผลักดันให้นักกีฬาเรือใบของไทยประสบความสำเร็จ โดยยืนยันว่า รัฐบาลพร้อมสนับสนุนการกีฬาทุกประเภทและเปิดโอกาสให้นักกีฬาไทยได้ใช้ศักยภาพ ทักษะที่มีอย่างเต็มที่เพื่อเตรียมความพร้อมสู่การแข่งขันในระดับโลก” นายอนุชาฯ กล่าว
วันพุธที่ 21 ธันวาคม 2565
​สำนักงานปลัดกระทรวงกลาโหม และสมาคมภริยาข้าราชการสำนักงานปลัดกระทรวงกลาโหม ร่วมลงนามถวายพระพรเจ้าฟ้าพัชรกิติยาภาฯ ทรงหายจากพระอาการประชวร
...
วันศุกร์ที่ 16 ธันวาคม 2565 สำนักงานปลัดกระทรวงกลาโหม และสมาคมภริยาข้าราชการสำนักงานปลัดกระทรวงกลาโหม ทูลเกล้าทูลกระหม่อมถวายแจกันดอกไม้เบื้องหน้าพระรูป สมเด็จพระเจ้าลูกเธอ เจ้าฟ้าพัชรกิติยาภานเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงพระประชวร และร่วมลงนามถวายพระพร ณ อาคารภูมิสิริมังคลานุสรณ์ โรงพยาบาลจุฬาลงกรณ์สภากาชาดไทย ขอทรงหายจากพระอาการประชวร และมีพระพลานามัยสมบูรณ์ แข็งแรงในเร็ววัน
วันพุธที่ 21 ธันวาคม 2565
กรมทางหลวงชนบท ระดมกำลังเจ้าหน้าที่ นำเครื่องมือเครื่องจักรเข้าช่วยเหลือ ประชาชนที่ได้รับผลกระทบจากอุทกภัยในจังหวัดสงขลา
พร้อมเฝ้าติดตามสถานการณ์อย่างต่อเนื่อง เพื่อความปลอดภัยของประชาชนตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กระทรวงคมนาคม เปิดเผยว่า กรมทางหลวงชนบท (ทช.) รับมือสถานการณ์อุทกภัยในพื้นที่ภาคใต้ เนื่องมาจากมรสุมตะวันออกเฉียงเหนือพัดปกคลุมอ่าวไทยและภาคใต้ ทำให้ภาคใต้ตอนล่างมีฝนตกหนักในบางแห่ง ซึ่งปัจจุบันได้สั่งการให้สำนักงานทางหลวงชนบทที่ 12 (สงขลา) แขวงทางหลวงชนบทสงขลา นำเจ้าหน้าที่พร้อมด้วยเครื่องจักร อุปกรณ์เข้าช่วยเหลือประชาชนบริเวณสายทางที่ได้รับผลกระทบจากอุทกภัย อาทิ ซ่อมแซมผิวจราจรที่น้ำกัดเซาะบริเวณถนนทางหลวงชนบทสาย สข.3005 และดำเนินการตัดต้นไม้ที่ล้มขวางทางการจราจรบนถนนทางหลวงชนบทสาย สข.2004 พร้อมเฝ้าติดตามสถานการณ์บนโครงข่ายทางหลวงชนบทอย่างต่อเนื่อง รวมถึงจัดชุดเคลื่อนที่เร็วติดตั้งป้ายเตือนและอุปกรณ์อำนวยความปลอดดภัยประจำตามจุดที่ได้รับผลกระทบ เพื่อความปลอดภัยของประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม สำหรับสถานการณ์อุทกภัยในพื้นที่จังหวัดสงขลา เวลานี้ (21 ธันวาคม 2565) มีโครงข่ายทางหลวงชนบทได้รับผลกระทบจากอุทกภัย จำนวน 10 สายทาง ดังนี้
1. ถนนสาย สข.1059 แยก ทล. 4 - บ้านเขามีเกียรติ อำเภอสะเดา ไหล่ทางชำรุด สัญจรผ่านได้
2. ถนนสาย สข.3063 แยก ทล. 408 - บ้านลาแล อำเภอนาทวี สะบ้าย้อย และกาบัง ดินสไลด์ไหล่ทาง สัญจรผ่านได้
3. ถนนสาย สข.4020 แยก ทล.4181 - บ้านปากจ่า อำเภอควนเนียง ระดับน้ำ 15 - 20 เซนติเมตร สัญจรผ่านได้
4. ถนนสาย 4040 แยก ทล. 4135 - บรรจบ ทล. 4145 อำเภอหาดใหญ่ คลองหอยโข่ง และสะเดา ระดับน้ำ 20 - 30 เซนติเมตร สัญจรผ่านได้
5. ถนนสาย สข.4044 แยก ทล. 4287 - บ้านป่ายาง อำเภอหาดใหญ่และบางกล่ำ คอสะพานชำรุด สัญจรผ่านได้
6. ถนนสาย สข.4052 แยก ทล. 406 - บ้านท่าหยี อำเภอควนเนียง ระดับน้ำ 40 เซนติเมตร ไม่สามารถสัญจรผ่านได้
7. ถนนสาย สข.1023 แยก ทล. 4 - บ้านบางเหรียง อำเภอควนเนียง คอสะพานขาด ระดับน้ำ 20 เซนติเมตร ไม่สามารถสัญจรผ่านได้
8. ถนนสาย สข.4037 แยก ทล. 4135 - บ้านวัดเกาะ อำเภอหาดใหญ่ ระดับน้ำ 30 เซนติเมตร ไม่สามารถสัญจรผ่านได้
9. ถนนสาย สข.4051 แยก ทล. 4208 - บ้านโล๊ะหนุน อำเภอบางกล่ำและควนเนียง ระดับน้ำ 50 เซนติเมตร ไม่สามารถสัญจรผ่านได้
10. ถนนสาย สข.5057 แยกทางหลวงชนบทสาย สข. 4047 - อ่างเก็บน้ำคลองหลา อำเภอคลองหอยโข่ง ระดับน้ำ 30 - 40 เซนติเมตร ไม่สามารถสัญจรผ่านได้
ทั้งนี้ หากประชาชนมีความจำเป็นต้องเดินทางไปในพื้นที่ที่ประสบอุทกภัย ขอให้เดินทางด้วยความระมัดระวัง สังเกตป้ายเตือน ป้ายบอกทาง โดย ทช. ได้จัดเจ้าหน้าที่เฝ้าระวังบริเวณสายทางที่ได้รับผลกระทบ เพื่อความปลอดภัยของประชาชน หากต้องการความช่วยเหลือหรือสอบถามข้อมูลเพิ่มเติมสามารถติดต่อได้ที่สายด่วน ทช. โทร. 1146
วันพุธที่ 21 ธันวาคม 2565
21/12/2565
รมต.อนุชา ชู "ชุมชนบ้านใหม่ล้านนา" ผลงานรัฐบาล ต้นแบบการแก้ไขปัญหาที่ดินทำกิน สู่การยกระดับคุณภาพชีวิตประชาชนอย่างเท่าเทียม
รมต.อนุชา ชู "ชุมชนบ้านใหม่ล้านนา" ผลงานรัฐบาล ต้นแบบการแก้ไขปัญหาที่ดินทำกิน สู่การยกระดับคุณภาพชีวิตประชาชนอย่างเท่าเทียม
วันนี้ (21 ธันวาคม 2565) เวลา 09.30 น. นายอนุชา นาคาศัย รัฐมนตรีประจำสำนักนายกรัฐมนตรี ในฐานะรองประธานคณะกรรมการแก้ไขปัญหาของขบวนการประชาชนเพื่อสังคมที่เป็นธรรม ได้รับมอบหมายจาก พลเอก ประวิตร วงษ์สุวรรณ รองนายกรัฐมนตรี ประธานกรรมการแก้ไขปัญหาของขบวนการประชาชนเพื่อสังคมที่เป็นธรรม ให้เดินทางลงพื้นที่ชุมชนบ้านใหม่ล้านนา ต.ข่วงเปา อ.จอมทอง จ.เชียงใหม่ เพื่อติดตามและศึกษาข้อเท็จจริงการดำเนินงาน รวมถึงปัญหาและอุปสรรคในพื้นที่ที่ยื่นคำขอเพื่อจัดให้มีโฉนดชุมชนจังหวัดเชียงใหม่ ของคณะทำงานแก้ไขปัญหาและศึกษาแนวทางการจัดที่ดินทำกินให้กับชุมชนในรูปแบบโฉนดชุมชน ภายใต้คณะกรรมการนโยบายที่ดินแห่งชาติ (ขปส.) โดยมี นายศักดิ์ชัย คุณานุวัฒน์ชัยเดช รองผู้ว่าราชการจังหวัดเชียงใหม่ นายประเสริฐ ศิรินภาพร รองผู้อํานวยการสํานักงานคณะกรรมการนโยบายที่ดินแห่งชาติ นายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจำสำนักนายกรัฐมนตรี นายยุทธพงษ์ ไชยศร นายอำเภอจอมทอง ร่วมคณะ
โอกาสนี้ นายอนุชา ได้พบปะประชาชนในพื้นที่ และเยี่ยมชมการจัดนิทรรศการแสดงผลผลิตชุมชน และการดำเนินงานให้ความช่วยเหลือจากหนรวยงานภาครัฐในพื้นที่ จากนั้น นายอนุชา ได้เป็นสักขีพยานในพืธีลงนาม บันทึกข้อตกลงความร่วมมือในการจัดการที่ดินและทรัพยากรอย่างยั่งยืน และการพัฒนาคุณภาพชีวิตชุมชนบ้านใหม่ล้านนา เพื่อแสดงถึงพลังความร่วมมือของทุกภาคส่วนในการช่วยเหลือประชาชนและร่วมพัฒนาพื้นที่
นายอนุชา กล่าวว่า พลเอก ประยุทธ์ จันทร์โอชา นายกรัฐมนตรี ในฐานะประธานกรรมการนโยบายที่ดินแห่งชาติ ได้ให้ความสําคัญกับนโยบายการบริหารจัดการที่ดิน ทรัพยากรธรรมชาติและสิ่งแวดล้อม เพื่อให้ประชาชนทุกพื้นที่ได้ใช้ประโยชน์จากผืนแผ่นดินไทยอย่างเท่าเทียมและเป็นธรรม ผ่านการทำงานของคณะกรรมการแก้ไขปัญหาของขบวนการประชาชนเพื่อสังคมที่เป็นธรรม โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน และตนเองเป็นรองประธานฯ
นายอนุชา กล่าวยัำว่า การลงมาติดตามความคืบหน้าของการดำเนินวันนี้ ซึ่งถือเป็นเรื่องดีที่ได้เห็นพี่น้องประชาชนในชุมชน ที่มีการต่อสู้มาอย่างยาวนาน ได้มีที่ดินทำกิน และมีสิทธิ์ครอบครองในการอยู่อาศัยในรูปแบบของโฉนดชุมชนตามที่ต้องการ ภายหลังจากที่ชุมชนได้ถูกศาลตัดสินให้ออกจากพื้นที่เดิม จำนวน 41 ครัวเรือน ซึ่งปัจจุบันชุมชนได้รับการจัดสรรที่ดินจากคณะกรรมการที่ดินแห่งชาติ หรือ คทช. จำนวน 61 ไร่ ก่อตั้งเป็นชุมชนบ้านใหม่ล้านนา เพื่อให้มีที่ดินทำกินและมีบ้านมั่นคงตามแนวนโยบายของรัฐบาล นายอนุชา หวังให้ชุมชนแห่งนี้ เป็นต้นแบบการแก้ไขปัญหาเพื่อพี่น้องประชาชนมีชีวิตความเป็นอยู่ที่ดีขึ้น บนที่ดินทำกินที่รัฐบาลจัดสรรให้ ลดความเหลื่อมล้ำในการอยู่อาศัยและประกอบอาชีพทำมาหากินเป็นของตนเอง ขอให้พี่น้องประชาชนใช้ประโยชน์จากที่ดินให้เกิดประโยชน์มากที่สุด เพื่ออนาคตที่ดีของชุมชน ของครอบครัว และเพื่ออนาคตของลูกหลานต่อไป
วันพุธที่ 21 ธันวาคม 2565
“นายกรัฐมนตรี” ลุยเชียงราย ตรวจโครงข่าย 5G นำร่องดอยผาหมีสู่ “เกษตรดิจิทัล”
“นายกรัฐมนตรี” ลุยเชียงราย ตรวจโครงข่าย 5G
นำร่องดอยผาหมีสู่ “เกษตรดิจิทัล”
พลเอกประยุทธ์จันทร์โอชานายกรัฐมนตรีตรวจเยี่ยมความก้าวหน้าโครงการนำร่อง“เกษตรดิจิทัล”ด้วยเทคโนโลยี5G PlatformบนGDCC (ระบบคลาวด์กลางภาครัฐ)ที่ศูนย์ฝึกอบรมผาหมีจังหวัดเชียงรายโดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)นายเอกพงษ์หริ่มเจริญรองเลขาธิการคณะกรรมการดิจิทัลเพื่อเศรษฐกิจและสังคมแห่งชาติ(สดช.)พ.อ.สรรพชัยย์หุวะนันทน์กรรมการผู้จัดการใหญ่บริษัทโทรคมนาคมแห่งชาติจํากัด(มหาชน)มูลนิธิแม่ฟ้าหลวงในพระบรมราชูปถัมภ์บริษัทแอดวานซ์ไวร์เลสเน็ทเวอร์คจํากัดและภาคีเครือข่ายที่เกี่ยวข้องร่วมตรวจติดตามความก้าวหน้าการนำร่อง“เกษตรดิจิทัล”ระบบสมาร์ทฟาร์มโรงเรือนอัจฉริยะ(Smart farming)และโครงการพืชมูลค่าสูงอาทิแปลงผักแปลงวานิลลาต่อยอดผลผลิตโครงการดอยตุงพร้อมขับเคลื่อนเป้าหมายใช้งานเทคโนโลยีดิจิทัลสร้างประโยชน์ครอบคลุมทุกภาคส่วนของไทยรวมถึงสร้างรายได้อย่างยั่งยืนให้เกษตรกรและยกระดับชุมชนที่มอบหมายให้กระทรวงดีอีเอสเป็นหน่วยงานหลักในการรับผิดชอบ
นายชัยวุฒิกล่าวว่ากระทรวงฯได้ดำเนินการตามที่คณะกรรมการขับเคลื่อน5Gแห่งชาติที่มีนายกรัฐมนตรีเป็นประธานเห็นชอบให้ดำเนินโครงการนำร่องการใช้ประโยชน์5Gของประเทศไทยด้านการส่งเสริมเกษตรดิจิทัลซึ่งเป็นโครงการที่ใช้เทคโนโลยี5GและเทคโนโลยีInternet of Thingในการควบคุมการเพาะปลูกอัตโนมัติและถ่ายทอดองค์ความรู้ให้กับเกษตรกรในพื้นที่สร้างรายได้ลดปัญหาความยากจนเพื่อสร้างทางเลือกในการประกอบอาชีพอย่างยั่งยืนที่ผ่านมาได้ดำเนินโครงการนำร่องเกษตรดิจิทัลด้วยเทคโนโลยี5Gณศูนย์ฝึกอบรมผาหมีจังหวัดเชียงรายโดยนําร่องปลูกพืชวานิลลาบนพื้นที่ไหล่เขาและชายขอบรวมถึงการปลูกพืชในโรงเรือนแบบEVAP (Evaporative Cooling System)เป็นหนึ่งในโครงการพัฒนาการเกษตรภายใต้มูลนิธิแม่ฟ้าหลวงในพระบรมราชูปถัมภ์ที่พร้อมจะขับเคลื่อนการพัฒนาเกษตรดิจิทัลในพื้นที่อย่างต่อเนื่องเพื่อสร้างมิติใหม่ในการเพิ่มประสิทธิภาพในกระบวนการเพาะปลูกโดยการนำนวัตกรรมและเทคโนโลยีเข้ามาใช้ในการเกษตรกรรมทั้งควบคุมอุณหภูมิความชื้นการให้น้ำให้ปุ๋ยและการเก็บเกี่ยวผ่านระบบมือถือแทนการใช้แรงงานคนและการพยากรณ์อากาศแบบดั้งเดิมเพื่อให้ได้เพิ่มผลผลิตลดต้นทุนและเกิดความแม่นยำสามารถผลิตสินค้าออกมาได้ตรงความต้องการของผู้บริโภคและตลาดในปริมาณที่เหมาะสมพอดี
สำหรับศูนย์ฝึกอบรมผาหมีเป็นศูนย์การเรียนรู้วิจัยและพัฒนาพืชมูลค่าสูงทำแปลงสาธิตวานิลลาพืชตระกูลกล้วยไม้(1ใน5ผลผลิตที่มีมูลค่ามากที่สุดในโลก)ต่อยอดผลผลิตหลากหลายในโครงการดอยตุงหวังยกระดับพัฒนาเกษตรครบวงจรสร้างความยั่งยืนให้เกษตรกรและชุมชนอาทิโกโก้กัญชงพืชกลุ่มSuperfoodเป็นต้นรวมถึงถ่ายทอดองค์ความรู้ต่างๆให้กับเกษตรกรในพื้นที่เพื่อสร้างรายได้ลดปัญหาความยากจนเพื่อสร้างทางเลือกในการประกอบอาชีพ
ทั้งนี้โครงการนำร่องเกษตรดิจิทัลด้วยเทคโนโลยี5Gได้มีการพัฒนาและจัดการระบบการรดน้ำและติดตั้งอุปกรณ์ช่วยควบคุมดูแลการเพาะปลูก(IoT Controllers)และอุปกรณ์วัดสภาพแวดล้อมแปลงปลูก(IoT Sensors)ในบริเวณแปลงวานิลลาและโรงเรือนEVAPการติดตั้งอุปกรณ์กระจายสัญญาณ5GและเทคโนโลยีInternet of Thing (IoT)และพัฒนาซอฟต์แวร์สมาร์ทฟาร์มและการเก็บบันทึกข้อมูลรวมทั้งการพัฒนาระบบCloud GDCCให้รองรับการเชื่อมต่อเทคโนโลยีIoT Smart farmและจัดเก็บข้อมูลBig Dataภาคเกษตรของไทยพร้อมรองรับการขยายผลไปสู่เกษตรกรไทยและพืชทดลองชนิดอื่นๆต่อไปในอนาคต
_____________
วันพุธที่ 21 ธันวาคม 2565
รฟท. และมูลนิธิฉะเชิงเทราเพื่อการพัฒนา ร่วมประชุมหารือต่อยอด ส่งเสริมการท่องเที่ยวแบบบูรณาการ
สร้างความเข้มแข็งให้เศรษฐกิจฐานรากของประเทศ
เมื่อวันที่ 17 ธันวาคม 2565 การรถไฟแห่งประเทศไทย (รฟท.) กระทรวงคมนาคม ได้ร่วมประชุมกับมูลนิธิฉะเชิงเทราเพื่อการพัฒนา โดย ศาสตราจารย์พิเศษ ดร. กิตติพงษ์ กิตยารักษ์ ประธานมูลนิธิฉะเชิงเทราเพื่อการพัฒนา (Chachoengsao Development Foundation - CDF) พร้อมด้วยสมาชิกและภาคีเครือข่ายของมูลนิธิฯ ประกอบด้วยหอการค้าจังหวัดฉะเชิงเทรา ตำรวจภูธรฉะเชิงเทรา และมหาวิทยาลัยราชภัฏราชนครินทร์ ณ ตึกสำนักงานอธิการบดี มหาวิทยาลัยราชภัฏราชนครินทร์ โดยมีวัตถุประสงค์เพื่อต่อยอดส่งเสริมการท่องเที่ยวแบบบูรณาการ ระหว่างรฟท. กับจังหวัด รวมถึงหน่วยราชการ และผู้ประกอบการในพื้นที่ ให้เกิดการกระจายรายได้สู่ท้องถิ่น และสร้างความเข้มแข็งให้กับเศรษฐกิจฐานรากของประเทศ
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์รฟท. เปิดเผยว่า ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่เปิดโอกาสให้ทุกภาคส่วน เข้ามามีส่วนร่วมบูรณาการกับรฟท. ในการพัฒนาและส่งเสริมกิจกรรมที่เกิดประโยชน์ต่อประชาชนอย่างต่อเนื่อง ล่าสุด รฟท. โดยฝ่ายบริการโดยสาร ศูนย์ประชาสัมพันธ์ ได้มีการร่วมประชุมกับมูลนิธิฉะเชิงเทราเพื่อการพัฒนา พร้อมด้วย หอการค้าจังหวัดฉะเชิงเทรา ตำรวจภูธรฉะเชิงเทรา และมหาวิทยาลัยราชภัฏนครินทร์ จัดทำแนวทางส่งเสริมการท่องเที่ยวทางรถไฟแบบบูรณาการร่วมกัน “การหารือในครั้งนี้ ถือเป็นการดำเนินการเพื่อส่งเสริมการท่องเที่ยวในเส้นทางใหม่และรูปแบบการให้บริการแนวใหม่ ซึ่ง รฟท. ยังมีความตั้งใจที่จะพัฒนาความร่วมมืออย่างต่อเนื่องกับหน่วยงานภาครัฐและเอกชน ในจังหวัดฉะเชิงเทรา เพื่อเปิดประสบการณ์ใหม่ให้กับประชาชน และนักท่องเที่ยว เดินทางท่องเที่ยวเมืองไทยด้วยรถไฟมากขึ้น”
นายเอกรัชกล่าวว่ารฟท. คาดหวังว่าจากการร่วมมือในครั้งนี้ จะเป็นการจุดประกายการส่งเสริมการท่องเที่ยวภายในประเทศ ตลอดจนกระตุ้นเศรษฐกิจ และเกิดการกระจายรายได้สู่ท้องถิ่น และคนในชุมชน เพื่อให้เศรษฐกิจฐานรากเติบโต เป็นแรงผลักดันให้เศรษฐกิจของประเทศไทยเติบโตตามไปด้วย โดยถือเป็นการตอกย้ำภารกิจของรฟท. ที่นอกจากจะเป็นผู้ให้บริการทั้งในเรื่องการเดินทาง การขนส่งสินค้าที่ดีแล้ว ยังมีเป้าหมายสำคัญในการเข้าไปส่งเสริมพัฒนาชุมชน และสังคมให้เติบโตมีความเข้มแข็งควบคู่กันไปอีกด้วย
วันพุธที่ 21 ธันวาคม 2565
สธ. รวมพลังประกาศจุดยืน “ไม่ยอมรับและไม่ทนต่อการทุจริต” มุ่งสู่องค์กรปลอดทุจริต ด้วยมาตรการ “หอก 3 แฉก”
รัฐมนตรีช่วยว่าการกระทรวงสาธารณสุข นำคณะผู้บริหาร ข้าราชการ และเจ้าหน้าที่ รวมพลังประกาศเจตนารมณ์ “กระทรวงสาธารณสุขใสสะอาด ร่วมต้านทุจริต (MOPH Together Against Corruption)” และนโยบายไม่รับของขวัญ ของกำนัลทุกชนิดจากการปฏิบัติหน้าที่ (No Gift Policy)
รัฐมนตรีช่วยว่าการกระทรวงสาธารณสุข นำคณะผู้บริหาร ข้าราชการ และเจ้าหน้าที่ รวมพลังประกาศเจตนารมณ์ “กระทรวงสาธารณสุขใสสะอาด ร่วมต้านทุจริต (MOPH Together Against Corruption)” และนโยบายไม่รับของขวัญ ของกำนัลทุกชนิดจากการปฏิบัติหน้าที่ (No Gift Policy) มุ่งสู่เป้าหมาย “กระทรวงสาธารณสุขปลอดจากการทุจริตและประพฤติผิดมิชอบ” ภายในปี 2570 ด้วยมาตรการ “หอก 3 แฉก”
วันนี้ (21 ธันวาคม 2565) ที่กระทรวงสาธารณสุข จังหวัดนนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์โอภาส การย์กวินพงศ์ปลัดกระทรวงสาธารณสุข นำคณะผู้บริหาร ข้าราชการ และเจ้าหน้าที่กระทรวงสาธารณสุข ประกาศเจตนารมณ์การต่อต้านการทุจริต ภายใต้แนวคิด “กระทรวงสาธารณสุขใสสะอาด ร่วมต้านทุจริต (MOPH Together Against Corruption)” และประกาศนโยบายไม่รับของขวัญและของกำนัลทุกชนิดจากการปฏิบัติหน้าที่ (No Gift Policy) เนื่องในวันต่อต้านคอร์รัปชันสากล (ประเทศไทย) ประจำปีงบประมาณ พ.ศ. 2566 พร้อมมอบโล่เชิดชูเกียรติให้กับสำนักงานปลัดกระทรวงสาธารณสุข ที่ได้ผลการประเมิน ITA ประจำปีงบประมาณ พ.ศ. 2565 ระดับ AA (95-100 คะแนน) จากสำนักงาน ป.ป.ช. และใบประกาศเกียรติคุณให้ 13 หน่วยงาน ที่ได้ผลการประเมินในระดับ A (85 - 94.99 คะแนน)
ดร.สาธิต กล่าวว่า รัฐบาลให้ความสำคัญในการแก้ไขปัญหาการทุจริตอย่างจริงจัง กำหนดให้เป็นวาระแห่งชาติ โดยกระทรวงสาธารณสุขมีเป้าหมายสู่การเป็นองค์กรปลอดจากการทุจริตและประพฤติผิดมิชอบ ภายในปี พ.ศ. 2570 ด้วยการนำมาตรการ “หอก 3 แฉก : LPL” (Three Pronged measures) มาใช้ ได้แก่ การบังคับใช้กฎหมาย (Law enforcement) กำหนดมาตรการลงโทษผู้กระทำผิดอย่างเด็ดขาด รวดเร็ว และเป็นธรรม การป้องกันการทุจริต (Prevention) ปรับปรุงกฎ ระเบียบ ปิดช่องโหว่ สร้างและยกระดับคุณธรรมและความโปร่งใสใน
การดำเนินงานให้มีประสิทธิภาพเข้มแข็ง สร้างกลไกเครือข่ายการบริหารงานที่โปร่งใส รวมทั้งสร้างความเข้มแข็งของกลไกการตรวจสอบ ร่วมกันต่อต้านการทุจริตทุกรูปแบบ และความรอบรู้สู้โกง (Literacy) ด้วยการให้องค์ความรู้ที่เท่าทันต่อการทุจริต ปลูกและปลุกจิตสำนึก ปรับฐานความคิดที่ตัวบุคคลให้สามารถแยกแยะผลประโยชน์ส่วนตัวออกจากผลประโยชน์ส่วนรวมได้โดยอัตโนมัติ และมีความรอบรู้ต่อสถานการณ์การทุจริตที่เปลี่ยนแปลงไป
ด้านนายแพทย์โอภาส กล่าวเสริมว่านับเป็นความภูมิใจของกระทรวงสาธารณสุข ที่จะร่วมกันประกาศจุดยืนอย่างชัดเจนในการไม่ยอมรับและไม่ทนต่อการทุจริต ร่วมสร้างวัฒนธรรมความซื่อสัตย์สุจริตให้เกิดขึ้นในกระทรวงสาธารณสุขอย่างจริงจัง สอดรับกับเจตนารมณ์ของรัฐบาลที่ให้ความสำคัญกับการแก้ไขปัญหาการทุจริตเพื่อยกระดับค่าดัชนีการรับรู้การทุจริตของประเทศไทย มุ่งสร้างความสุขให้เกิดกับประชาชน ควบคู่กับการสร้างค่านิยมความซื่อสัตย์สุจริต และน้อมนำหลักปรัชญาของเศรษฐกิจพอเพียงมาใช้ในการดำเนินชีวิต
*********************************** 21 ธันวาคม 2565
วันพุธที่ 21 ธันวาคม 2565
21/12/2565
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 1,100 ล้านบาท 21 ธ.ค. นี้
ธ.ก.ส. โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว สำหรับปีการผลิต 2565/66 อีกกว่า 1,100 ล้านบาท ซึ่งมีผู้ได้รับประโยชน์จำนวน 182,727 ครัวเรือน
ธ.ก.ส. โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว สำหรับปีการผลิต 2565/66 อีกกว่า 1,100 ล้านบาท ซึ่งมีผู้ได้รับประโยชน์จำนวน 182,727 ครัวเรือน ในวันที่ 21 ธันวาคมนี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดำเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 และโครงการประกันรายได้เกษตรกร ผู้ปลูกข้าว ปีการผลิต 2565/66 ซึ่ง ธ.ก.ส. ได้เริ่มทยอยโอนเงินให้เกษตรกร ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต2565/66 (โครงการไร่ละพัน) เป็นเงินกว่า 52,394 ล้านบาท ซึ่งมีผู้ได้รับประโยชน์จำนวน 4.49 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1 - 9 เป็นจำนวนเงินกว่า 7,471.59 ล้านบาท ซึ่งมีผู้ได้รับประโยชน์จำนวน 2.6 ล้านครัวเรือน
และในวันนี้ ธ.ก.ส. ได้ทำการโอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 แก่เกษตรกรอีกกว่า 182,727 ครัวเรือน เป็นจำนวนเงิน 1,122.39 ล้านบาท โดยแบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 3 เป็นเงินกว่า 903.44 ล้านบาท ซึ่งมีผู้ได้รับประโยชน์จำนวน 111,973 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 10 และงวดที่ 1 - 9 (เพิ่มเติม) เป็นเงินกว่า 218.95 ล้านบาท และมีผู้ได้รับประโยชน์จำนวน 70,754 ครัวเรือน
เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สำหรับเกษตรกรที่มีข้อสอบถามเกี่ยวกับโครงการดังกล่าว สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
วันอังคารที่ 20 ธันวาคม 2565
20/12/2565
นายกฯ ลงพื้นที่ อ.ปากพะยูน จ.พัทลุง ให้กำลังใจครอบครัวผู้เสียชีวิตเนื่องจากอุทกภัย พร้อมเยี่ยมเยียนให้กำลังใจผู้ประสบภัยน้ำท่วม ย้ำรัฐบาลเร่งให้ความช่วยเหลือ
นายกฯ ลงพื้นที่ อ.ปากพะยูน จ.พัทลุง ให้กำลังใจครอบครัวผู้เสียชีวิตเนื่องจากอุทกภัย พร้อมเยี่ยมเยียนให้กำลังใจผู้ประสบภัยน้ำท่วม ย้ำรัฐบาลเร่งให้ความช่วยเหลือ เพื่อบรรเทาความเดือดร้อนประชาชนโดยไม่ทิ้งใครไว้ข้างหลัง
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (20 ธันวาคม 2565) เวลา 18.00 น. ณ วัดหัวควนตก ตำบลดอนประดู่ อำเภอปากพะยูน จังหวัดพัทลุง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ ลงพื้นที่เยี่ยมให้กำลังใจครอบครัวผู้เสียชีวิตจากอุทกภัย ครอบครัวนายสมโภชน์ เซ่งเข็ม อายุ 25 ปี อาชีพรับเลี้ยงไก่ ซึ่งจมน้ำเสียชีวิตในระหว่างเดินทางไปทำงาน
นายกรัฐมนตรีได้กล่าวแสดงความเสียใจต่อการสูญเสียในครั้งนี้ และขอเป็นกำลังใจกับญาติของผู้เสียชีวิต ขอให้มีกำลังใจที่เข้มแข็ง เพื่อให้คนในครอบครัวดำเนินชีวิตต่อไปได้อย่างมีความสุข โดยหน่วยงานที่เกี่ยวข้องได้มอบเงินช่วยเหลือให้แก่นายฐนิต เซ่งเข็ม บิดาผู้เสียชีวิตด้วย
พร้อมกันนี้ นายกรัฐมนตรีได้พบปะเยี่ยมเยียนให้กำลังใจผู้ประสบภัยน้ำท่วมในพื้นที่ อ.ปากพะยูน จ.พัทลุง โดยกล่าวถึงการเดินทางมาวันนี้ว่ามาด้วยความคิดถึงและห่วงใย พร้อมมาให้กำลังใจประชาชนทุกคนและขอให้ประชาชนสนับสนุนร่วมมือกับรัฐบาลในการร่วมกันแก้ไขปัญหาให้ผ่านพ้นไปได้ด้วยดี พร้อมย้ำรัฐบาลจะเร่งให้ความช่วยเหลือเพื่อบรรเทาความเดือดร้อนประชาชนโดยไม่ทิ้งใครไว้ข้างหลัง ทั้งนี้ ได้มอบหมายขอให้หน่วยงานที่เกี่ยวข้องเร่งตรวจสอบความเสียหาย เพื่อจะช่วยเหลือเยียวยาประชาชนที่ได้รับผบกระทบต่อไป รวมทั้งได้อวยพรปีใหม่ขอให้ประชาชนทุกคนมีความสุข
ด้านประชาชนในพื้นที่ต่างแสดงความดีใจที่ได้พบกับนายกรัฐมนตรีและคณะ พร้อมกล่าวให้กำลังใจนายกรัฐมนตรีและรัฐบาลในการทำงาน ว่า “นายกฯ สู้ ๆ เรารักลุงตู่”
วันพุธที่ 21 ธันวาคม 2565
“เฉลิมชัย” เดินหน้าพัฒนาประจวบฯ เป็น “มหานครสับปะรดของโลก”
“เฉลิมชัย” เดินหน้าพัฒนาประจวบฯ เป็น “มหานครสับปะรดของโลก” หลังไทยยืนหนึ่งแชมป์โลกส่งออกสับปะรด
“เฉลิมชัย” เดินหน้าพัฒนาประจวบฯ เป็น “มหานครสับปะรดของโลก” หลังไทยยืนหนึ่งแชมป์โลกส่งออกสับปะรด
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้เป็นประธานเปิดงานและบรรยายในการประชุมใหญ่สามัญ ประจำปี 2565 ครั้งที่ 38 สหกรณ์ชาวไร่สับปะรดสามร้อยยอด จำกัด ณ สำนักงานสหกรณ์ชาวไร่สับปะรดสามร้อยยอด จำกัด ต.ศาลาลัย อ.สามร้อยยอด จ.ประจวบคีรีขันธ์ โดยมี นายณฐกร สุวรรณธาดา คณะที่ปรึกษารัฐมนตรีเกษตรฯ นายอำเภอสามร้อยยอด สหกรณ์จังหวัดประจวบคีรีขันธ์ ส่วนราชการต่าง ๆ นายชาญชัย ธนะกมลประดิษฐ์ ประธานและคณะกรรมการอำนวยการสหกรณ์และสมาชิกให้การต้อนรับ
นายอลงกรณ์ กล่าวบรรยายว่า สถานการณ์การเพาะปลูกและผลผลิตสับปะรดในปี 2565 มีพื้นที่เก็บเกี่ยว 457,255 ไร่ คิดเป็นปริมาณผลผลิต 1.772 ล้านตัน โดยแหล่งผลิตสำคัญ ได้แก่ จังหวัดประจวบคีรีขันธ์ ราชบุรี เพชรบุรี พิษณุโลก และระยอง ซึ่งเพิ่มขึ้นจาก 3 ปีที่ผ่านมา ร้อยละ 0.39 ร้อยละ 2.68 และร้อยละ 2.27 ตามลำดับ ทางด้านราคา ตั้งแต่ปี 2563 ถึงต้นปี 2564 ราคาอยู่ในเกณฑ์ดีทำให้เกษตรกรรายใหม่ขยายพื้นที่ปลูกเพิ่มขึ้น
นายอลงกรณ์ กล่าวต่อไปว่า ศักยภาพของประเทศไทยในฐานะประเทศผู้ส่งออกสับปะรดและผลิตภัณฑ์สับปะรดกระป๋องเป็นอันดับ 1 ของโลก ด้วยมูลค่า 2 หมื่นล้านบาท ครองสัดส่วนตลาดโลก 32% ตามมาด้วยฟิลิปปินส์ 22% ซึ่งพื้นที่ปลูกสับปะรดมากที่สุด และมีโรงงานสับปะรดมากที่สุดคือ จ.ประจวบคีรีขันธ์ จึงเป็นเสมือนมหานครสับปะรดของไทยและของโลก โดยการบริหารจัดการสับปะรดเชิงโครงสร้างและระบบ และการกำหนดแผนและเป้าหมายการเป็นมหานครสับปะรดของโลก ภายใต้คณะกรรมการนโยบายและพัฒนาสับปะรดแห่งชาติ ที่มีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธาน ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นรองประธาน ได้ปรับแผนเดิมเป็นแผนใหม่รับมือวิกฤติโควิด19 เรียกว่าแผนพัฒนาสับปะรด ปี 2563 - 2565 พร้อมกับจัดทำแผนพัฒนาสับปะรด 5 ปี (2566 - 2570) เพื่อเพิ่มศักยภาพการผลิตการแปรรูปและการตลาด
สำหรับการขับเคลื่อนสำคัญในปีหน้า คือการจัดตั้ง “มหานครสับปะรด Pineapple metropolis” ที่ประจวบคีรีขันธ์ ครอบคลุมพื้นที่แหล่งผลิตหลักจังหวัดเพชรบุรี ราชบุรี กาญจนบุรี และการยกร่างกฎหมายการพัฒนาผลไม้เศรษฐกิจ (สับปะรด ทุเรียน ลำไย ฯลฯ) มีกองทุนพัฒนาผลไม้เป็นกลไกสำคัญเพื่อยกระดับรายได้ของชาวไร่สับปะรด และเพิ่มขีดความสามารถในการแข่งขันของอุตสาหกรรมสับปะรดตลอดห่วงโซ่อุปทาน ตั้งแต่ ต้นน้ำ กลางน้ำ และปลายน้ำ อย่างยั่งยืนด้วยแนวทางเกษตรมูลค่าสูง.
วันพุธที่ 21 ธันวาคม 2565
21/12/2565
บสย. จัดประชุมพนักงานทุกระดับ ส่งท้ายปี ย้ำชัด ยกระดับช่วย SMEs ประกาศวิสัยทัศน์ใหม่ 2566
บสย. จัดงานประชุมพนักงานทุกระดับ The 4th Town Hall Meeting : New Year NEW Change ส่งท้ายปี 2565 ขอบคุณและชื่นชมเพื่อนพนักงาน บสย. ที่ได้ร่วมสร้างปรากฏการณ์การช่วยเหลือเพื่อนผู้ประกอบการ SMEs จำนวนมาก
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เป็นประธานจัดงานประชุมพนักงานทุกระดับ The 4th Town Hall Meeting : New Year NEW Change ส่งท้ายปี 2565 โดยได้กล่าวขอบคุณและชื่นชมเพื่อนพนักงาน บสย. ที่ได้ร่วมสร้างปรากฏการณ์การช่วยเหลือเพื่อนผู้ประกอบการ SMEs จำนวนมาก ทั้งการช่วยในการเข้าถึงแหล่งทุน การเป็นที่ปรึกษาทางการเงินและช่วยแก้หนี้ให้ SMEs พร้อมสรุปผลดำเนินงาน บสย. แผนงาน เป้าหมายในปี 2566 และการก้าวสู่ปี 2566 ภายใต้ วิสัยทัศน์ พันธกิจ และค่านิยม ใหม่ “เป็นศูนย์กลางเชื่อมโยงเงินทุนและโอกาสให้แก่ SMEs เพื่อการเติบโตอย่างยั่งยืน (SMEs’ Gateway)” ต่อยอด การนำ นวัตกรรม และ Digital Technology ขับเคลื่อน บสย.
สำหรับผลการดำเนินงานค้ำประกันสินเชื่อ ระหว่าง 1 ม.ค.- 30 พ.ย.2565 มียอดค้ำประกันรวมทั้งสิ้น 1.36 แสนล้านบาท ช่วยผู้ประกอบการ 81,107 ราย และอนุมัติหนังสือค้ำประกัน (LG) 85,670 ฉบับ ขณะที่การค้ำประกันสะสมถึง ณ ปัจจุบัน อยู่ที่ 1.37 ล้านล้านบาท ช่วยลูกค้า SMEs สะสม จำนวน 7.48 แสนราย และอนุมัติหนังสือค้ำประกันสะสม (LG) 1.06 ล้านฉบับ ขณะที่มาตรการช่วยเหลือลูกหนี้ของ บสย. เพื่อการแก้หนี้อย่างยั่งยืน ผ่านกลไกการประนอมหนี้ การปรับโครงสร้างหนี้ผ่านช่องทางต่าง ๆ ทั้ง เจ้าหน้าที่สาขา / Call Center / บสย. F.A. Center และ Line TCG First ผ่านมาตรการ “บสย. พร้อมช่วย” ผ่อนน้อย เบาแรง โดยมี SMEs เข้าร่วมโครงการนี้เกือบ 10,000 ราย ซึ่งเข้าร่วมโครงการกว่า 5,197 ราย
โครงการ “บสย. พร้อมช่วย” ถือเป็นการดำเนินการในเชิงรุกที่เพิ่มประสิทธิภาพสามารถช่วยเหลือลูกหนี้ได้มากขึ้น ที่สำคัญการเพิ่มทางเลือกด้วยการลงทะเบียนออนไลน์ผ่าน “Line TCG First” ทำให้ลูกค้า / ลูกหนี้ เข้าถึงช่องทางการติดต่อของ บสย. ได้ง่ายขึ้น ซึ่ง “Line TCG First” นอกจากช่วยเหลือการแก้หนี้แล้ว ยังมีบริการตรวจสุขภาพทางการเงิน และการเข้าร่วมกิจกรรมกับ บสย.
สำหรับในปี 2566 บสย. ยังคงมุ่งมั่นช่วยเหลือผู้ประกอบการ SMEs โดยมี บสย. เป็นตัวกลางเชื่อมโยงแหล่งเงินทุน ผ่านการขยายช่องทางการค้ำประกันสินเชื่อสู่ Digital Platform เพื่อเพิ่มโอกาสเข้าถึงแหล่งเงินทุน โดยได้ประกาศ วิสัยทัศน์ใหม่ “เป็นศูนย์กลางเชื่อมโยงเงินทุนและโอกาสให้แก่ SMEs เพื่อการเติบโตอย่างยั่งยืน (SMEs’Gateway) พร้อมพันธกิจ 5 ด้าน พัฒนา ผลักดัน เชื่อมโยง ยกระดับ และส่งเสริม ด้านค่านิยม ได้มีการปรับค่านิยมให้สอดรับกับการปรับภาพลักษณ์ใหม่องค์กรและการพัฒนาวัฒนธรรมองค์กร สู่ TCG Fast & First บริการรวดเร็ว รอบคอบ อย่างรอบรู้ และที่หนึ่งให้บริการ ที่หนึ่งให้คำปรึกษา ที่หนึ่งในใจ SMEs โดยยังได้เพิ่มบทบาทการเป็นตัวกลางเชื่อมโยง SMEs เพื่อส่งต่อ SMEs ให้เข้าถึงแหล่งทุน และปรับบทบาทการเป็นผู้ให้บริการข้อมูลแก่ SMEs จากการเชื่อมโยงและพัฒนาฐานข้อมูลให้ครอบคลุมมากขึ้น
การจัดประชุม The 4th Town Hall Meeting : New Year NEW Change มีพนักงาน บสย. เข้าร่วมกว่า 300 คน ในรูปแบบผสมผสาน Hybrid Meeting โดยถ่ายทอดสดผ่านระบบ Live Streaming ณ ห้องประชุม ชั้น 21 อาคารชาญอิสสระทาวเวอร์ 2 เมื่อวันที่ 20 ธันวาคม 2565
วันพุธที่ 21 ธันวาคม 2565
21/12/2565
​รองนายกฯ พลเอก ประวิตร หารือทูตสหรัฐฯ ตอกย้ำความสัมพันธ์และความร่วมมือที่แน่นแฟ้นกว่า 190 ปี
เสริมสร้างพลวัตความสัมพันธ์และความร่วมมือที่ครอบคลุมหลากหลายมิติในทุกระดับให้ก้าวหน้ายิ่งขึ้นต่อไป
วันนี้ (21 ธันวาคม 2565) เวลา 14.30 น. ณ ทำเนียบรัฐบาล นายรอเบิร์ต เอฟ. โกเด็ก เอกอัครราชทูตสหรัฐอเมริกาประจำประเทศไทย เข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี เพื่อแนะนำตัวในโอกาสเข้ารับหน้าที่ สรุปสาระสำคัญดังนี้
รองนายกรัฐมนตรีแสดงความยินดีที่เข้ารับตำแหน่งเอกอัครราชทูตสหรัฐฯ ประจำประเทศไทย เชื่อมั่นว่า ด้วยประสบการณ์จะช่วยสนับสนุนและเพิ่มพูนความสัมพันธ์และความร่วมมือไทย-สหรัฐฯ เป็นอย่างดี รัฐบาลไทยพร้อมร่วมมือและสนับสนุนการทำงานของเอกอัครราชทูตฯ อย่างเต็มที่
เอกอัครราชทูตฯ กล่าวขอบคุณที่อนุญาตให้เข้าพบในวันนี้ พร้อมกล่าวถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรโดยเร็ว และแสดงความเสียใจต่อเหตุการณ์เรือหลวงสุโขทัย ทั้งนี้ เอกอัครราชทูตฯ พร้อมทำหน้าที่เพื่อยกระดับความสัมพันธ์ระหว่างทั้งสองประเทศในทุกมิติ รวมทั้งผลักดันความร่วมมือให้เป็นรูปธรรมมากยิ่งขึ้น โดยเฉพาะเพื่อฉลองครบรอบ 190 ปี ความสัมพันธ์ทางการทูตไทย – สหรัฐฯ
ทั้งสองฝ่ายยังได้หารือในประเด็นต่างๆ ดังนี้
ยินดีที่ความสัมพันธ์ไทย-สหรัฐฯ มีความใกล้ชิดและเติบโตขึ้นในทุกมิติ ซึ่งรองนายกรัฐมนตรีย้ำว่า ไทยพร้อมร่วมมือภายใต้แถลงการณ์ว่าด้วยความเป็นพันธมิตรและหุ้นส่วนทางยุทธศาสตร์ระหว่างไทยกับสหรัฐฯ ให้เกิดผลเป็นรูปธรรมและเกิดประโยชน์ต่อประชาชนของทั้งสองประเทศ โดยเฉพาะที่ในปี 2566 จะครบรอบ 190 ปี ความสัมพันธ์ทางการทูต ซึ่งจะเป็นโอกาสสำคัญในการเสริมสร้างพลวัตความสัมพันธ์และความร่วมมือที่ครอบคลุมหลากหลายมิติในทุกระดับให้ก้าวหน้ายิ่งขึ้นต่อไป ด้านเอกอัครราชทูตฯ กล่าวว่า แถลงการณ์ดังกล่าวถือเป็นจุดเริ่มต้นที่ยอดเยี่ยม และเป็นแผนการขับเคลื่อน (Roadmap) ไปสู่ความร่วมมือในอนาคตได้อย่างเป็นรูปธรรมมากยิ่งขึ้น นอกจากนี้ เอกอัครราชทูตฯ ยังได้ย้ำถึงความสำคัญของความร่วมมือในด้านเศรษฐกิจและการค้าการลงทุน โดยหวังให้ไทย-สหรัฐฯ ส่งเสริมการลงทุนระหว่างกัน เพื่อความรุ่งเรืองของทั้งสองฝ่าย
ด้านความร่วมมือด้านการต่อต้านการค้ามนุษย์และการบังคับใช้แรงงาน รองนายกรัฐมนตรีกล่าวว่า ไทยมุ่งมั่นขจัดปัญหานี้ให้หมดไปจากสังคมไทย โดยถือเป็นวาระแห่งชาติ ซึ่งที่ผ่านมา หน่วยงานไทยได้ดำเนินการอย่างต่อเนื่อง และไทยมีความร่วมมือกับสหรัฐฯ เพื่อเพิ่มพูนประสิทธิภาพในการป้องกันและปราบปรามการค้ามนุษย์และการบังคับใช้แรงงานด้วย พร้อมหวังว่า การจัดทำรายงานสถานการณ์การค้ามนุษย์ของสหรัฐฯ (TIP Report) จะสะท้อนถึงผลการดำเนินการที่มีความคืบหน้าของไทยด้วย และตระหนักถึงความมุ่งมั่นอย่างต่อเนื่องของไทย โดยไทยมีเป้าหมายในการเป็น Tier 1 และพร้อมจะร่วมมือกับสหรัฐฯ อย่างใกล้ชิดต่อไป
ซึ่งในโอกาสนี้ เอกอัครราชทูตฯ กล่าวชื่นชมและเห็นถึงความมุ่งมั่นของรัฐบาลที่จะขจัดปัญหาการค้ามนุษย์ให้หมดไป โดยได้เห็นถึงความคืบหน้าในหลายๆด้าน พร้อมขอบคุณสำหรับความร่วมมือในการทำงานเพื่อแก้ไขปัญหาดังกล่าว รัฐบาล และสถานเอกอัครราชทูตสหรัฐฯ พร้อมทำงานอย่างใกล้ชิดกับรัฐบาล และหน่วยงานที่เกี่ยวข้องของไทย ให้สามารถยกระดับเป็น Tier 1 ได้โดยเร็ว
วันพุธที่ 21 ธันวาคม 2565
เฮสนั่น!”ซานต้าอู้ด” จุรินทร์จัดเต็ม!แจกของขวัญปีใหม่ ลดกระหน่ำสินค้า-บริการ-ออนไลน์ สูงสุด 85% กว่า 46,100 สาขาทั่วประเทศ วันนี้-31 ม.ค.66 คาดกระตุ้นเศรษฐกิจร่วม 12,000 ลบ.
วันที่ 21 ธันวาคม 2565 เวลา 9.30 น.  นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ แถลงข่าวโครงการ “พาณิชย์ลดราคา!ช่วยประชาชน Lot22 (New Year Grand Sale 2023)”
พร้อมด้วยผู้บริหารกระทรวงพาณิชย์ ที่ลานอเนกประสงค์ ชั้น 3 กระทรวงพาณิชย์
นายจุรินทร์ กล่าวว่า วันนี้ถือเป็นงานสำคัญอีกชิ้นหนึ่งของกระทรวงพาณิชย์ในช่วงปี 2565 ถึงปี 2566 คือการจัดของขวัญปีใหม่ 2566 แด่พี่น้องประชาชนคนไทยทั่วทั้งประเทศโดยกระทรวงพาณิชย์ เป็นโครงการอภิมหาลดราคาสินค้าและบริการที่ใหญ่ที่สุดในรอบปีที่กระทรวงพาณิชย์จัดขึ้น New Year Grand Sale 2023 หรือ พาณิชย์ลดราคา!ช่วยประชาชน ล็อต 22 เป็นการจัดมหกรรมลดราคาสินค้า-บริการที่ใหญ่ที่สุดที่กระทรวงพาณิชย์เคยจัดมาและเป็นการลดราคาทั้งหมวดสินค้าบริการและการค้าออนไลน์ ลดสูงสุดถึง 85% มีรายการสินค้าและบริการรวมทั้งค้าออนไลน์ร่วม
13,652,400 รายการ โดยสินค้าและบริการแยกเป็น 1.หมวดสินค้าอุปโภค-บริโภค 14 หมวด สินค้า 31,741 รายการลดสูงสุดถึง 80% 2.หมวดบริการ 8 หมวด มี 657 รายการ ลดสูงสุด 85% 3. หมวดการค้าออนไลน์ 3 หมวด จำนวนรายการสินค้าและบริการร่วม 13,620,000 รายการ ลดสูงสุดถึง 85%
จะเริ่มลดราคาตั้งแต่วันนี้เป็นต้นไปถึงวันที่ 31 ม.ค.ปีหน้า รวม 42 วัน คาดว่าโครงการ New Year Grand Sale 2023 ของกระทรวงพาณิชย์ สามารถลดภาระค่าครองชีพให้คนไทยทั้งประเทศได้ไม่ต่ำกว่า 4,000 ล้านบาท และสามารถกระตุ้นเศรษฐกิจให้กับประเทศไม่ต่ำกว่า 12,000 ล้านบาท
“ขอขอบคุณความร่วมมือของทุกหน่วยงานกระทรวงพาณิชย์โดยเฉพาะกรมการค้าภายใน ความร่วมมือของผู้ประกอบการทั้ง 315 ราย ถึง 46,100 สาขา โดยเป็นผู้ผลิตสินค้าจำนวน 77 ราย 1,136 สาขา ผู้จำหน่าย 89 ราย 21,220 สาขา ผู้ให้บริการ 136 ราย 12,444 สาขา และแพลตฟอร์ม 13 ราย 11,300 สาขา ที่ให้ความร่วมมือกับกระทรวงพาณิชย์อย่างดีเสมอมา” รองนายกรัฐมนตรีและรัฐมนตรีว่าการกระทรวงพาณิชย์กล่าว